ཡེ་ཤེས་ནི། གཟུགས་སུ་
ཡོད་པའི་ཕྱིར་ན་གཟུགས། སྤུངས་པའི་ཕྱིར་ན་ཕུང་པོའོ། །དེ་ནི་སའི་ཁམས་ཏེ་ངོ་བོ་སའི་
རང་བཞིན་ནོ། །དེ་དག་པ་གཟུགས་སྟོང་པའི་དྲིན་གྱིས་དག་ན་སྤྲུལ་པའི་སྐུ་མེ་ལོང་ནང་གི་
གཟུགས་བརྙན་དང་འདྲ་བ་ཐོབ་སྟེ། མེ་ལོང་གི་གཟུགས་བརྙན་ནི། རྡུལ་ཕྲན་མེད་ཀྱང་
སྣང་དུ་རུང་བ་བཞིན། སྤྲུལ་པའི་སྐུ་རྡུལ་ཕྲན་ལས་མ་སྐྱེས་ཡང༌། ཇི་ལྟ་བུར་ཡང་སྣང་བས་
མེ་ལོང་ལྟ་བུའི་ཡེ་ཤེས་སོ། །དེས་ན་བླ་མ་ཡེ་ཤེས་ལྔའི་བདག་ཉིད་ལ་བསྟོད་པ།
བདེ་ཆེན་འོད་ལྔ་གསལ་བའི་གནས་བཞུགས་ནས། །
དུག་ལྔས་རྒྱུད་ལྔར་འཁོར་བའི་སེམས་ཅན་རྣམས། །
240

པཁས་བཙུན་ཡོན་ཏན་རྒྱ་མཚོ།
པོད་དང་པོ།
བྱང་སེམས་རྒྱལ་བ་ཡེ་ཤེས་ཀྱི་རྣམ་ཐར་མཐོང་བ་དོན་ལྡན།
རྣམ་དག་ཡེ་ཤེས་ལྔ་ཡི་ཞིང་ཁམས་སུ། །
རིམ་བཞིན་འདྲེན་མཛད་བླ་མ་ལ་ཕྱག་འཚལ། །
གསུམ་པ། བླ་མ་དང་སངས་རྒྱས་ཐམས་ཅད་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོར་
དབྱེར་མེད་པའི་ཚུལ་ནི། ཕུང་པོ་དྲུག་བདེ་སྟོང་གིས་གནས་བསྒྱུར་བ་རྡོ་རྗེ་སེམས་དཔའ་
ལ་སོགས་པའི་རྒྱལ་བ་རིགས་དྲུག །ཁམས་དྲུག་དག་པ་ཤེར་ཕྱིན་མ་ལ་སོགས་པའི་ཡུམ་
དྲུག །དབང་པོ་དྲུག་དག་པ་ཀུན་ཏུ་བཟང་པོ་ལ་སོགས་པའི་སེམས་དཔའ་དྲུག །ཡུལ་དྲུག་
དག་པ་ཆོས་དབྱིངས་རྡོ་རྗེ་མ་ལ་སོགས་པའི་སེམས་མ་དྲུག ལས་དབང་དྲུག་དག་པ་གནོད་
མཛེས་རྒྱལ་པོ་ལ་སོགས་པའི་ཁྲོ་བོ་དྲུག །ལས་དབང་གི་བྱ་བ་དྲུག་དག་པ་དྲག་སྤྱན་མ་ལ་
སོགས་པའི་ཁྲོ་མོ་དྲུག་ཏུ་སངས་རྒྱས་པའོ། །གཞན་ཡང༌། གཞལ་ཡས་ཁང་རྒྱན་དང་བཅས་
པ་བྱང་ཆུབ་ཀྱི་ཕྱོགས་ཀྱི་རྣམས་སུ་དག་ལ། དེ་ཡང་བླ་མ་སངས་རྒྱས་ཀྱིས་བགྲོད་པའི་
ལམ་གྱི་ངོ་བོ་ཡིན་ནོ། །དེས་ན་བླ་མ་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོ་ལ་བསྟོད་པ།
བདེ་ཆེན་དཀྱིལ་འཁོར་དབྱིངས་ལས་མ་གཡོས་བཞིན། །
སུམ་བཅུ་རྩ་དྲུག་རྒྱལ་བའི་དཀྱིལ་འཁོར་ནས། །
གདུལ་བྱ་དག་པའི་དཀྱིལ་འཁོར་ཆེན་པོ་རུ། །
རིམ་གྱིས་འཇུག་མཛད་བླ་མ་ལ་ཕྱག་འཚལ། །
བཞི་པ། བླ་མ་སངས་རྒྱས་དེ་ཉིད་སྟོན་འཁོར་དང་རྟེན་དང་བརྟེན་པ་ཐ་མི་དད་དུ་
བཞུགས་ཚུལ་ནི། སྦྱང་གཞི་སེམས་ཅན་གྱི་དུས་ན་རྟེན་དང་བརྟེན་པ་ཡོད་པས། དེ་དག་པ་
མཚོན་པ་ལ། དཀྱིལ་འཁོར་འཁོར་ལོ་རྟེན་གཞལ་ཡས་ཁང་དང་། བརྟེན་པ་ལྷའི་དཀྱིལ་
འཁོར་བསྟན་པ་ཡིན་གྱི། རྣམ་པར་དག་པའི་སངས་རྒྱས་ནི་ཡེ་ཤེས་ཀྱི་སྐུ་ཅན་ཡིན་པའི་
ཕྱིར་རྟེན་དང་བརྟེན་པ་ཐ་དད་མི་མངའོ། །སེམས་ཅན་རྣམས་ལ་སེམས་ཀྱི་ངོ་བོ་དང་། མ་
241

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
རིག་པ་གཉིས་དག་པ། དཀྱིལ་འཁོར་གྱི་གཙོ་བོ་དང་། གཙོ་མོར་བསྟན་ལ། སངས་རྒྱས་ཡེ་
ཤེས་ཀྱི་སྐུ་ཅན་ལ་བདེ་སྟོང་དབྱེར་མེད་པའི་ཕྱིར་གཙོ་བོ་དང་གཙོ་མོར་ཐ་དད་མི་མངའོ། །
སེམས་ཅན་རྣམས་ལ་ཕུང་པོ་དང་། ཁམས་དང་། སྐྱེ་མཆེད་ལ་སོགས་པ་གཙོ་བོ་དང་གཙོ་
བོ་མ་ཡིན་པ་ཡོད་པས། མཚོན་བྱེད་དཀྱིལ་འཁོར་དུ། ཕུང་པོ་དག་པ་སངས་རྒྱས་དང་།
ཁམས་དག་པ་ལྷ་མོ། དབང་ཡུལ་དག་པ་སེམས་དཔའ་སེམས་མ་སོགས་དང་། སྐྲ་དང་བ་
སྤུའི་བར་དུ་གྲུབ་པ་དང་འབྱུང་པོས་མཚོན་པ་ཡིན་ལ། རྣམ་པར་དག་པའི་སངས་རྒྱས་ཡེ་
ཤེས་ཀྱི་སྐུ་ཅན་ལ་བདེ་གསལ་ནམ་མཁའ་དང་མཉམ་པ་གཅིག་གི་ངང་དུ་གཞུག་པའི་
ཕྱིར་གཙོ་འཁོར་ཐ་དད་མི་མངའོ། །ཀྱེེའི་རྡོ་རྗེར། འཆད་པ་པོ་ང་ཆོས་ཀྱང་ང་། །རང་གི་
ཚོགས་ལྡན་ཉན་པ་ང༌། །ཞེས་སོགས་དང༌། གསང་བ་འདུས་པར། ཕྱག་ན་རྡོ་རྗེ་དེ་ནི་རྡོ་རྗེ་
འཆང་ཆེན་པོ་དང་ཐ་དད་མེད་པ་མ་ཡིན་ན་ལན་གཅིག་གིས་འཛིན་པར་ག་ལ་ནུས་ཞེས།
སྡུད་པ་པོ་དང་། སྟོན་པ་པོ་གཅིག་པར་གསུངས་སོ། །དེས་ན་བླ་མ་ཡེ་ཤེས་ཀྱི་སྐུ་གཅིག་གི་
ངང་དུ་བཞུགས་པ་ལ་བསྟོད་པ།
གཙོ་འཁོར་རྟེན་དང་བརྟེན་པ་དབྱེར་མེད་དུ། །
ཡེ་ཤེས་ཆེན་པོའི་ངང་དུ་རོ་གཅིག་ཀྱང་། །
སྤྲུལ་པ་སྣ་ཚོགས་མཁའ་མཉམ་ཁྱབ་པ་ཡིས། །
འགྲོ་བ་འདྲེན་མཛད་བླ་མ་ལ་ཕྱག་འཚལ། །
ལྔ་པ། དེ་དག་གི་ཤེས་བྱེད་མདོ་རྒྱུད་ཀྱི་ལུང་གིས་ཡིད་ཆེས་ཀྱི་ཁུངས་བསྟན་པ་ནི།
སྡོང་པོ་བཀོད་པའི་མདོ་ལས། སྐྱ་བ་འཛིན་པ་མེད་པ་ཡི། །གྲུ་ཡི་ཕ་རོལ་ཕྱིན་མི་འགྱུར། །
ཡོན་ཏན་ཐམས་ཅད་རབ་རྫོགས་ཀྱང་། །བླ་མ་མེད་ན་སྲིད་མཐར་མིན། །ཞེས་དང་། སྡོམ་
པ་འབྱུང་བ་ལས། བླ་མ་སངས་རྒྱས་བླ་མ་ཆོས། །དེ་བཞིན་བླ་མ་དགེ་འདུན་ཏེ། །བླ་མ་
242

མཁས་བཙུན་ཡོན་ཏན་རྒྱ་མཚོ།
པོད་དང་པོ།
བྱང་སེམས་རྒྱལ་བ་ཡེ་ཤེས་ཀྱི་རྣམ་ཐར་མཐོང་བ་དོན་ལྡན།
དཔལ་ལྡན་རྡོ་རྗེ་འཆང༌། །ཀུན་གྱི་བྱེད་པ་བླ་མ་ཡིན། །ཞེས་དང་། རྡོ་རྗེ་གུར་ལས་ཀྱང་། ང་
ཉིད་རྡོ་རྗེ་སེམས་དཔའ་ཞེས། །དེ་ཉིད་སློབ་དཔོན་གཟུགས་སུ་འཛིན། །སེམས་ཅན་ཕན་
གདགས་དམིགས་ནས་ནི། །བྱང་ཆུབ་ལམ་མཆོག་དངོས་སུ་སྟོན། །ཡོན་ཏན་མ་ལུས་བསྐྱེད་
པ་དང་། །ཉེས་པ་སྤོང་བར་བྱེད་པ་ལ། །བླ་མ་མ་ཡིན་སུ་ཞིག་ཡོད། །དེས་ན་བླ་མ་སངས་
རྒྱས་ནི། །ཀུན་པས་ལྷག་པར་ཤེས་པར་བྱ། །ཞེས་དང༌། དགོངས་འདུས་ལས། བསྐལ་པ་
སྟོང་གི་སངས་རྒྱས་པས། །སློབ་དཔོན་གཉན་པར་ཤེས་པར་བྱ། །བསྐལ་པ་སྟོང་གི་སངས་
རྒྱས་ཀྱང་། །བླ་མ་དག་ལ་བསྟེན་ཏེ་འབྱུང་། །ཞེས་དང་། བླ་མའི་ཡོན་ཏན་ཡོངས་བཟུང་
ལས། བླ་མ་མེད་པའི་གོང་རོལ་ཏུ། །སངས་རྒྱས་བྱ་བའི་མིང་ཡང་མེད། །བསྐལ་པ་སྟོང་གི་
སངས་རྒྱས་ཀྱང་། །བླ་མ་དག་ལ་བསྟེན་ཏེ་འབྱུང༌། །ཞེས་སོ། །སྒྱུ་འཕྲུལ་དྲྭ་བའི་རྒྱུད་ལས།
རྡོ་རྗེ་སློབ་དཔོན་ཇི་ལྟར་བལྟ་ཞེ་ན། བླ་མ་སངས་རྒྱས་ཀུན་དང་མཉམ། །དེ་ཉིད་རྟག་ཏུ་རྡོ་
རྗེ་འཆང༌། །དེ་བཞིན་གཤེགས་པའི་རིན་ཆེན་ཏོག །དེ་ནི་ཡེ་ཤེས་རྒྱ་མཚོ་ཆེ། །ཡིད་བཞིན་
ནོར་བུ་རིན་ཆེན་བཞིན། །ཞེས་དང་། རྡོ་རྗེ་ཕྲེང་བའི་རྒྱུད་ལས། བླ་མ་དང་ནི་རྡོ་རྗེ་འཛིན། །
ཐ་དད་པར་ནི་མི་བརྟག་གོ །ཞེས་དང་། དཔལ་གསང་བ་འདུས་པ་ལས། རྡོ་རྗེ་སློབ་དཔོན་
ལུས་འདི་ལ། །རྒྱལ་བའི་སྐུ་ནི་རིམ་བཞིན་གནས། །འདི་ཡི་གཟུགས་ཀྱི་ཕུང་པོ་ནི། །སངས་
རྒྱས་རྣམ་པར་སྣང་མཛད་ཡིན། །ཚོར་བ་རྡོ་རྗེ་ཉི་མ་སྟེ། །འདུ་ཤེས་པད་མ་གར་དབང་ཕྱུག །
འདུ་བྱེད་རྡོ་རྗེ་རྒྱལ་པོ་སྟེ། །རྣམ་པར་ཤེས་པ་མི་བསྐྱོད་པ། །ས་ནི་སྤྱན་ཞེས་བྱ་བ་སྟེ། །ཆུ་ཡི་
ཁམས་ནི་མཱ་མ་ཀཱི། །གོས་དཀར་སྒྲོལ་མ་ཞེས་བྱ་བ། །མེ་དང་རླུང་དུ་རབ་ཏུ་གྲགས། །ནམ་
མཁའ་ཆོས་དབྱིངས་དབང་ཕྱུག་མ། །རྡོ་རྗེའི་སྐྱེ་མཆེད་ཉིད་དག་ཀྱང༌། །བྱང་ཆུབ་སེམས་
དཔའི་དཀྱིལ་འཁོར་མཆོག །ཡན་ལག་ཁྲོ་བོའི་རྒྱལ་པོ་རྣམས། །ཞེས་སོ། །བླ་མ་ལྔ་བཅུ་པ་
ལས། དབང་བསྐུར་མཆོག་ཐོབ་རྡོ་རྗེ་ཡི། །སློབ་དཔོན་ལ་ནི་དེ་བཞིན་གཤེགས། །ཕྱོགས་
243

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
བཅུའི་འཇིག་རྟེན་ཁམས་བཞུགས་པས། །དུས་གསུམ་དུ་ནི་མངོན་ཕྱག་འཚལ། །ཞེས་སོ། །
ཡེ་ཤེས་གྲུབ་པ་ལས། བླ་མ་སངས་རྒྱས་ཆོས་འགྱུར་ཞིང༌། །དགེ་འདུན་ཡང་ནི་དེ་ཉིད་དེ། །
དེ་འདྲའི་དྲིན་གྱིས་ཤེས་འགྱུར་བས། །དེ་བས་དཀོན་མཆོག་མཆོག་གསུམ་ཡིན། །ཞེས་སོ། །བླ་
མ་སངས་རྒྱས་ཡིན་ཚུལ་གྱི་ལུང་མང་དུ་སྣང་སྟེ། ཡི་གེ་མང་གིས་དོགས་པས་མ་སྤྲོས་སོ། །
བླ་མ་སངས་རྒྱས་འདུས་སྐུ་ལ་བསྟོད་པ།
ཕྱོགས་བཅུ་དུས་གསུམ་རྒྱལ་བ་སྲས་བཅས་ཀྱི། །
སྐུ་གསུང་ཐུགས་དང་ཡོན་ཏན་འཕྲིན་ལས་རྣམས། །
གཅིག་དུ་བསྡུས་པའི་དཔལ་ལྡན་རྡོ་རྗེ་འཆང༌། །
འགྲོ་བའི་སྐྱབས་གཅིག་བླ་མ་ལ་ཕྱག་འཚལ། །
༈ གཉིས་པ། བླ་མ་སངས་རྒྱས་ཀྱི་འཕྲིན་ལས་རྒྱུན་མི་འཆད་དུ་འབྱུང་ཚུལ་གྱིས་རྒྱས་
པར་བཤད་པ་ལ་གསུམ། སྐུ་བཞིའི་ངང་ལས་མ་གཡོས་བཞིན་དུ་འཕྲིན་ལས་ལྷུན་གྲུབ་ཏུ་
མཛད་ཚུལ་གྱིས་མདོར་བསྟན། སྤྲུལ་པའི་སྐུ་འདི་ཉིད་བཞེས་ནས་འགྲོ་དོན་ཕྱོགས་མེད་དུ་
མཛད་ཚུལ་གྱིས་རྒྱས་པར་བཤད། དབེན་པར་བྱོན་དུས་དང་གཤེགས་ཚུལ་བསྟན་དུས་ཀྱི་
འགྲོ་དོན་མཛད་ཚུལ་གྱིས་འཇུག་བསྡུ་བའོ། །
དང་པོ་ནི། སྐུ་བཞི་ངང་ལས་མ་གཡོས་བཞིན་དུ། གདུལ་བྱའི་ལས་དང་། བསམ་པ་
དང༌། སྐལ་བ་དང་མཐུན་པར། བླ་མ་སངས་རྒྱས་ཀྱི་འཕྲིན་ལས་རྩོལ་མེད་རྒྱ་ཆེན་རྒྱུན་མི་
འཆད་དུ་འབྱུང་སྟེ། བླ་མའི་ཡོན་ཏན་ཡོངས་བཟུང་ལས། སྐུ་བཞིའི་བདག་ཉིད་དེ་བཞིན་
ལས། །ཟག་མེད་དབྱིངས་ལས་མ་གཡོས་ཀྱང་། །སྔོན་གྱི་སྨོན་ལམ་འཕེན་པ་ཡིས། །སེམས་
ཅན་སྲིད་ལས་བསྒྲལ་བའི་ཕྱིར། །འཇིག་རྟེན་ཁམས་སུ་འཕྲིན་ལས་འཇུག །ལྷུན་གྱིས་གྲུབ་
ཅིང་རྒྱུན་མི་འཆད། །ཁྱབ་ཅིང་རྟག་པར་དུས་ཀུན་ཏུ། །སངས་རྒྱས་འཕྲིན་ལས་བསམ་མི་
244

མཁས་བཙུན་ཡོན་ཏན་རྒྱ་མཚོ།
པོད་དང་པོ།
བྱུང་སེམས་རྒྱལ་བ་ཡེ་ཤེས་ཀྱི་རྣམ་ཐར་མཐོང་བ་དོན་ལྡན།
ཁྱབ། །ཡིད་བཞིན་ནོར་བུ་དཔག་བསམ་ཤིང༌། །རྟོག་པ་མེད་ཀྱང་ཉེར་གནས་པའི། །བསམ་
ཀུན་སོ་སོར་རྫོགས་བྱེད་ལྟར། །སངས་རྒྱས་རྟོག་པ་ཀུན་བྲལ་ཡང༌། །སྣ་ཚོགས་ཆོས་ཀྱིས་
བསམ་པ་སྐོང༌། །རྔ་ནི་མ་བརྡུངས་སྒྲ་འབྱིན་ལྟར། །རྒྱལ་ཁ་འབད་མེད་བཤད་པ་འབྱུང་། །
ཉི་མ་འཇིག་རྟེན་གསལ་བྱེད་ཅིང་། །ལོ་ཏོག་སྨིན་བྱེད་རྟོག་མེད་ལྟར། །རྒྱལ་བ་འཇིག་རྟེན་
གསལ་བྱེད་ཅིང་། །དགེ་བའི་ལོ་ཐོག་སྨིན་མཛད་ཀྱང་། །རྟོག་པ་མེད་པར་ལྷུན་གྱིས་གྲུབ། །
མཁའ་ལ་འཇིག་རྟེན་སྣ་ཚོགས་ཀྱི། །བྱ་བ་རྒྱུན་མི་འཆད་པ་ལྟར། །སྐུ་བཞི་ཟག་མེད་
དབྱིངས་གནས་ཀྱང་། །སངས་རྒྱས་འཕྲིན་ལས་རྒྱུན་མི་འཆད། །ཅེས་སོ། །དེ་ཉིད་ལ་བསྟོད་པ།
བསྐལ་པ་དཔག་ཏུ་མེད་པའི་སྔོན་རོལ་ཏུ། །
སྐ་བཞིའི་གོ་འཕང་རྫོགས་པར་མངོན་མཛད་ནས། །
རྩོལ་མེད་འཕྲིན་ལས་རྒྱུན་འཆད་མེད་པ་ཡིས། །
འགྲོ་བ་འདྲེན་མཛད་བླ་མ་ལ་ཕྱག་འཚལ། །
གཉིས་པ། སྤྲུལ་པའི་སྐུ་འདི་ཉིད་བཞེས་ནས་འགྲོ་དོན་ཕྱོགས་མེད་དུ་མཛད་ཚུལ་
གྱིས་རྒྱས་པར་བཤད་པ་ལ་གསུམ། སྤྲུལ་སྐུ་བཞེས་ཚུལ། སྦྱངས་པ་མཛད་ཚུལ། འགྲོ་དོན་
མཛད་ཚུལ་ལོ། །
དང་པོ་ནི། འོད་གསལ་ཆོས་སྐུའི་ངང་ལས་མ་གཡོས་བཞིན་དུ། སྙིགས་དུས་ཀྱི་གདུལ་
བྱ་རྣམས་རྗེས་སུ་གཟུང་བའི་ཕྱིར། སྤྲུལ་པའི་སྐུ་བྱོན་པ་ནི། ཐུབ་པས་བདུད་ཀྱི་དཀྱིལ་
འཁོར་ཆེན་པོ་བརྟུལ་ཞིང༌། ཡེ་ཤེས་ཀྱི་དཀྱིལ་འཁོར་ཆེན་པོ་རྒྱས་པར་མཛད་པའི་མ་ག་ཏ་
རྡོ་རྗེ་གདན་ལས་བྱང་ཤར་གྱི་རྒྱུད། ཐུབ་པའི་བསྟན་པ་དར་བའི་གངས་ཅན་གྱི་ཁྱོད། ཁྱད་
པར་དུ་ཐེག་ཆེན་གྱི་ཆོས་དར་བའི་མདོ་ཁམས་ཀྱི་སའི་ཆ། པུ་འབུར་སྒང་ཆུང་གི་བརྡའི་སྔོ་
མདོ་ཞེས་བྱ་བའི་སྡེ་ཆེན་པོར། ཡབ་དབྲ། ཡོན་བདག་ཤེས་རབ་འབར་ཞེས་བྱ་བ། རིགས་
245

ཇོ་ནང་དཔེ་ཚོགས།
སྤྱིའི་དེབ་སོ་དྲུག་པ།
བཟང་ཞིང་འབྱོར་པ་ཕུན་སུམ་ཚོགས་པ། དཀོན་མཆོག་གསུམ་ལ་གུས་ཤིང༌། སྡེ་རིས་ཆོས་
ལྡན་དུ་སྐོང་བར་བྱེད་པ་དེ་དང༌། ཡུམ་མདོག་ཟ་ཞེས་བྱ་བ། རིགས་གཟུགས་ཕུན་སུམ་
ཚོགས་ཤིང་། བླ་མ་དང་དཀོན་མཆོག་ལ་མི་ཕྱེད་པའི་དད་པ་དང་ལྡན་པ། དབུལ་ཕོངས་
དང་དམན་པ་རྣམས་སྙིང་རྗེ་ཆེན་པོས་སྐྱོང་བ་དེའི་སྲས་སུ་སྐུ་འཁྲུངས་སོ། །ཡབ་ཡུམ་གྱིས་
ལེགས་པར་བསྐྱངས་པས། སྐུ་སྐྱེད་ཤིན་ཏུ་ཆེ་ཞིང་། རང་བཞིན་གྱིས་བློ་གསལ་ཞིང་ཡིད་
རིག་པའི་གནས་རྣམས་ཀྱང་ལན་རེ་གཟིགས་པ་ཙམ་གྱིས་རྩོལ་མེད་དུ་མཁྱེན་
གཞུངས་པ།
པ་དང་། ཡབ་ཡུམ་ལ་སོགས་པའི་རྒན་རིམ་རྣམས་ལ་བསྐར་ཆ་ཆེ་ཞིང་། བྱམས་སྙིང་རྗེ་
བྱང་ཆུབ་ཀྱི་སེམས་དང་ལྡན་པས། འགྲོ་བ་ཡོངས་ལ་ཐུགས་བརྩེ་བས་ཀུན་ལ་ཕན་པར་
མཛད་པ་དང་། འཇིག་རྟེན་གྱི་བྱ་བ་ཀུན་ལ་སྙིང་པོ་མེད་པར་མཁྱེན་ཅིང་། མྱ་ངན་ལས་
འདས་པ་བདེ་བ་ཆེན་པོའི་ལམ་ལ་དད་པ་དང་ལྡན་པ། སྐྱེ་བོ་རྣམས་ཀྱིས་མཐོང་བ་ཙམ་
གྱིས་ཡིད་འཕྲོག་པའི་གཞོན་ནུར་གྱུར་ཏོ། །
རྒྱལ་བའི་སྲས་མཆོག་དམ་པ་འཁྲུངས་པའི་ཚེ། །ས་ཆེན་རྣམ་པ་དྲུག་ཏུ་གཡོ་བ་དང༌། །
ལྷ་རྣམས་མེ་ཏོག་ཆར་བ་འབེབས་པ་དང༌། །ཕྱོགས་ཀུན་གསལ་བའི་འོད་ཟེར་དཔག་མེད་
སོགས། །ཡ་མཚན་ཆེ་བའི་ལྟས་རྣམས་དཔག་མེད་བྱུང༌། །རྒྱས་ སྲས་ གཞོན་ནུ་མཚན་
དཔེས་བརྒྱན་པ་སྟེ། །འགྲོ་བ་གང་གིས་མཐོང་བར་གྱུར་ན་ཡང༌། །ཉོན་མོངས་དུག་གསུམ་
མ་ལུས་རང་ཞི་ཞིང་། །བདེན་པ་མཐོང་བཞིན་དགའ་བས་ཁྱབ་པར་གྱུར། །དེ་ཡི་བྱིན་
རླབས་ཐུགས་རྗེའི་རྣམ་འཕྲུལ་གྱིས། །ས་ཡི་ལོ་ཐོག་རབ་ཏུ་རྒྱས་པ་དང༌། །ཀླུ་རྣམས་དུས་
སུ་ཆར་བ་འབེབས་པ་དང༌། །མཁའ་འགྲོ་གནོད་སྦྱིན་བྱམས་པའི་སེམས་ལྡན་པས། །
ཕྱོགས་ཀུན་ནད་དང་གནོད་འཚེ་བྲལ་བར་གྱུར། །སྐྱེ་བོའི་ཚོགས་རྣམས་གཅོད་པ་མེད་པ་
དང་། །དཔལ་འབྱོར་རྒྱས་ཤིང་བདེ་དང་ལྡན་པར་གྱུར། །དེ་ཚེ་བསྟན་ལ་རབ་ཏུ་དགའ་བ་
246

མཁས་བཙུན་ཡོན་ཏན་རྒྱ་མཚོ།
པོད་དང་པོ།
བྱུང་སེམས་རྒྱལ་བ་ཡེ་ཤེས་ཀྱྀ་རྣམ་ཐར་མཐོང་བ་དོན་ལྡན།
ཡི། །ལྷ་ཀླུ་ལྷ་མིན་གནོད་སྦྱིན་ལ་སོགས་པ། །མངོན་ཤེས་ལྡན་རྣམས་འདི་སྐད་སྒྲོགས་པར་
གྱུར། །ཟས་གཙང་སྲས་པོ་དང་མཚུངས་གཞོན་ནུ་འདིས། །སྙིགས་མའི་དུས་འདིར་གདུལ་
བྱ་དཔག་མེད་རྣམས། །མ་ནོར་ཡང་དག་ལམ་ལ་རབ་བཀོད་ཅིང་། །འགྲོ་ལ་ཕན་པའི་རྣམ་
འཕྲུལ་རྒྱ་ཆེན་གྱི། །ཐུབ